FI Euroopan unionin virallinen lehti L 83/13

KOMISSION ASETUS (EY) N:o 503/2005,

annettu 31 päivänä maaliskuuta 2005,

neuvoston asetuksen (EY) N:o 747/2001 muuttamisesta siltä osin kuin on kyse yhteisön tariffikiintiöistä ja viitepaljoudesta tietyille Marokosta peräisin oleville tuotteille

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 (1) ja erityisesti sen 5 artiklan 1 kohdan b alakohdan,

sekä katsoo seuraavaa:

(1) Neuvosto valtuutti 16 päivänä maaliskuuta 2005 tekemällään päätöksellä (2) Euroopan yhteisön ja sen jäsenvaltioiden sekä Marokon kuningaskunnan Euro–Välimeri-sopimuksen pöytäkirjan allekirjoittamisen ja sääti sen väliaikaisesta soveltamisesta 1 päivästä toukokuuta 2004 Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi.

(2) Pöytäkirjassa määrätään tietyistä Marokosta peräisin olevista tuotteista, uusista tariffikiintiöistä ja uudesta viitepaljoudesta sekä asetuksessa (EY) N:o 747/2001 säädettyihin voimassa oleviin tariffikiintiöihin tehtävistä muutoksista.

(3) Uusien tariffikiintiöiden ja viitepaljouden sekä voimassa oleviin tariffikiintiöihin tehtävien muutosten täytäntöönpanemiseksi asetus (EY) N:o 747/2001 on tarpeen muuttaa.

(4) Uusien tariffikiintiöiden määrät ja viitepaljous sekä voimassa olevien tariffikiintiöiden määrien lisäykset vuonna 2004 olisi laskettava suhteessa pöytäkirjassa määriteltyihin perusmääriin ottaen huomioon ennen 1 päivää toukokuuta 2004 kuluneen ajanjakson osuus.

(5) Tiettyjen asetuksessa (EY) N:o 747/2001 säädettyjen voimassa olevien tariffikiintiöiden hallinnoinnin helpottamiseksi olisi kyseisissä kiintiöissä tuodut määrät vähennettävä asetuksen (EY) N:o 747/2001, sellaisena kuin se on muutettuna tällä asetuksella, mukaisesti avatuista vastaavista tariffikiintiöistä.

(6) Koska pöytäkirjaa sovelletaan 1 päivästä toukokuuta 2004, tätä asetusta olisi sovellettava samasta ajankohdasta ja sen olisi tultava voimaan mahdollisimman pian.

(7) Tässä asetuksessa säädetyt toimenpiteet ovat tullikoodeksikomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetuksen (EY) N:o 747/2001 liite II tämän asetuksen liitteen mukaisesti.

2 artikla

Määrät, jotka on asetuksen (EY) N:o 747/2001 liitteen II mukaisesti luovutettu vapaaseen liikkeeseen yhteisössä tariffikiintiöissä, joiden järjestysnumero on 09.1104, 09.1112, 09.1122, 09.1130 ja 09.1137, vähennetään asetuksen (EY) N:o 747/2001 liitteen II, sellaisena kuin se on muutettuna tällä asetuksella, mukaisesti avatuista tariffikiintiöistä.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä toukokuuta 2004.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 2005. Komission puolesta László KOVÁCS Komission jäsen

(1) EYVL L 109, 19.4.2001, s. 2. Asetus sellaisena kuin se on viimeksi muutettuna komission asetuksella (EY) N:o 241/2005 (EUVL L 42, 12.2.2005, s. 11).

(2) Ei vielä julkaistu virallisessa lehdessä.